CELEX: E2020C0151
Language: sk
Date: 2020-12-11 00:00:00
Title: Delegované rozhodnutie Dozorného úradu EZVO č. 151/20/COL z 11. decembra 2020, ktorým sa stanovuje program kontrol na rok 2021, ktoré sa majú vykonať v štátoch EZVO, ktoré sú členmi EHP, s cieľom overiť uplatňovanie právnych predpisov EHP v oblasti potravín a veterinárnej oblasti [2021/336]

25.2.2021   
            
            
               SK
            
            
               Úradný vestník Európskej únie
            
            
               L 66/66
            
         
      DELEGOVANÉ ROZHODNUTIE DOZORNÉHO ÚRADU EZVO č. 151/20/COL
      z 11. decembra 2020,
      ktorým sa stanovuje program kontrol na rok 2021, ktoré sa majú vykonať v štátoch EZVO, ktoré sú členmi EHP, s cieľom overiť uplatňovanie právnych predpisov EHP v oblasti potravín a veterinárnej oblasti [2021/336]
      DOZORNÝ ÚRAD EZVO,
      so zreteľom na akt uvedený v bode 11b v časti 1.1 kapitoly I a bode 31q kapitoly II prílohy I a bode 164 kapitoly XII prílohy II k Dohode o EHP, nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), v znení zmien a úprav podľa protokolu 1 Dohody o EHP a sektorových úprav v prílohe I a II k uvedenej dohode, a najmä na jeho článok 118 ods. 1,
      keďže:
      Za presadzovanie právnych predpisov EHP v oblasti potravín a veterinárnej oblasti (2) zodpovedajú štáty EHP, ktorých príslušné orgány prostredníctvom organizácie úradných kontrol monitorujú a overujú, či sa relevantné požiadavky EHP skutočne dodržujú a presadzujú.
      Z článku 116 nariadenia (EÚ) 2017/625 vyplýva, že odborníci Dozorného úradu EZVO („úrad“) vykonávajú kontroly vrátane auditov v štátoch EZVO, ktoré sú členmi EHP, s cieľom overiť uplatňovanie právnych predpisov EHP. Tieto kontroly úradu by sa mali vykonávať v oblastiach bezpečnosti potravín a krmív, zdravia zvierat a dobrých životných podmienok zvierat, prípravkov na ochranu rastlín, ekologickej výroby a fungovania systémov národných kontrol a príslušných orgánov, ktoré ich prevádzkujú.
      Zo sektorových úprav prílohy I a z úvodu kapitoly XII prílohy II k Dohode o EHP vyplýva, že právne predpisy o veterinárnych záležitostiach, krmivách a potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami.
      Z článku 118 ods. 1 nariadenia (EÚ) 2017/625 vyplýva, že úrad má zriadiť program kontrol pre kontroly, ktoré majú vykonávať jeho odborníci na Islande a v Nórsku s cieľom overiť uplatňovanie právnych predpisov EHP v uvedených oblastiach.
      Tento program kontrol je stanovený pre určité prioritné oblasti. Kritériá použité na stanovenie priorít zahŕňajú okrem iného identifikované riziká a nové témy (napríklad choroby zvierat alebo potravinové alebo krmivové krízy), relevantnosť sektora v štátoch EZVO, ktoré sú členmi EHP, predchádzajúce výsledky štátov EZVO, ktoré sú členmi EHP, v príslušnej oblasti a informácie z relevantných zdrojov vrátane priorít stanovených Európskou komisiou v jej programe kontrol (3).
      PRIJAL TOTO ROZHODNUTIE:
      
                  1.
               
               
                  Program kontrol na rok 2021, ktoré majú vykonávať odborníci úradu na Islande a v Nórsku v súlade s ustanoveniami článku 116 ods. 1 nariadenia (EÚ) 2017/625, je stanovený v prílohe k tomuto rozhodnutiu.
               
            
                  2.
               
               
                  Toto rozhodnutie je určené Islandu a Nórsku.
               
            
         V Bruseli 11. decembra 2020
         
            Za Dozorný úrad EZVO, konajúc na základe splnomocnenia rozhodnutím č. 130/20/COL
         
         
            Högni KRISTJÁNSSON
            
               zodpovedný člen kolégia
            
         
         
            Carsten ZATSCHLER
            
               spolupodpisujúci ako riaditeľ
            
            
               pre právne a výkonné záležitosti
            
         
      
      
         (1)  Ú. v. EÚ L 95, 7.4.2017, s. 1.
      
         (2)  Právne predpisy EHP v oblasti potravín a veterinárnej oblasti zahŕňajú potraviny a bezpečnosť potravín, krmivá a bezpečnosť krmív, požiadavky na zdravie a dobré životné podmienky zvierat, vedľajšie živočíšne produkty a odvodené produkty, požiadavky na uvádzanie prípravkov na ochranu rastlín na trh a ich používanie a udržateľné používanie pesticídov, ekologickú poľnohospodársku výrobu a označovanie ekologických produktov.
      
         (3)  Vykonávacie rozhodnutie Komisie (EÚ) 2020/1550 z 23. októbra 2020, ktorým sa zavádza viacročný program kontrol na obdobie 2021 – 2025, ktorý majú vykonávať odborníci Komisie v členských štátoch s cieľom overiť uplatňovanie právnych predpisov Únie týkajúcich sa agropotravinového reťazca (Ú. v. EÚ L 354, 26.10.2020, s. 9).
   
   
      
         PRÍLOHA
         V tejto prílohe sa stanovuje program kontrol na rok 2021, ktoré majú vykonať odborníci úradu na Islande a v Nórsku v oblastiach vymedzených nariadením (EÚ) 2017/625.
         Úrad určil niekoľko prioritných oblastí v oblastiach bezpečnosti potravín a krmív, zdravia a dobrých životných podmienok zvierat, prípravkov na ochranu rastlín, ako aj fungovania systémov národných kontrol a príslušných orgánov.
         Odborníci úradu vykonávajú kontroly vrátane overovania na mieste, auditov a administratívnych analýz v súlade s článkom 116 nariadenia (EÚ) 2017/625.
         Kontroly úradu sa vykonávajú s cieľom dosiahnuť vysokú úroveň pokrytia v oblastiach, ktoré úrad označil za prioritné a ktoré si vyžadujú kontrolu, pokiaľ ide o úroveň vykonávania a účinnosti systémov úradných kontrol a opatrení na presadzovanie.
         Program kontrol na rok 2021 na Islande a v Nórsku s cieľom overiť uplatňovanie pravidiel v oblastiach, na ktoré sa vzťahuje nariadenie (EÚ) 2017/625, je stanovený takto:
         
                     Prioritná oblasť
                  
                  
                     Špecifické ciele
                  
               
                     
                        Zoonózy prenášané potravinami
                     
                  
                  
                     Administratívne analýzy na hodnotenie kontroly zoonóz prenášaných potravinami s osobitným zameraním na úroveň vykonávania a účinnosti vnútroštátnych programov kontroly salmonely
                  
               
                     
                        Rezíduá veterinárnych liekov, pesticídov a kontaminantov v živých zvieratách a potravinách živočíšneho pôvodu
                     
                  
                  
                     Audity na overenie dodržiavania uplatniteľných právnych predpisov EHP upravujúcich rezíduá veterinárnych liekov, pesticídov a kontaminantov v živých zvieratách a potravinách živočíšneho pôvodu a vykonávanie úradných kontrol v tejto oblasti.
                     Administratívne analýzy na overenie, či plány monitorovania rezíduí predložené Islandom a Nórskom spĺňajú požiadavky stanovené v príslušných právnych predpisoch EHP.
                  
               
                     
                        Informácie o potravinách pre spotrebiteľov a výživové a zdravotné tvrdenia
                     
                  
                  
                     Administratívne analýzy na posúdenie fungovania systémov národných kontrol a príslušných orgánov, ktoré ich prevádzkujú, v súvislosti s informáciami o potravinách pre spotrebiteľov, výživovými a zdravotnými tvrdeniami.
                  
               
                     
                        Dobré životné podmienky zvierat počas usmrcovania, produkčné zvieratá
                     
                  
                  
                     Audity na overenie dodržiavania uplatniteľných právnych predpisov EHP, ktorými sa upravujú dobré životné podmienky prežúvavcov, ošípaných a hydiny počas usmrcovania, a vykonávanie úradných kontrol v tejto oblasti.
                  
               
                     
                        Prípravky na ochranu rastlín, rezíduá pesticídov a udržateľné používanie pesticídov
                     
                  
                  
                     Administratívne analýzy, po ktorých nasledujú audity na overenie súladu s platnými právnymi predpismi EHP, ktorými sa upravuje povoľovanie, uvádzanie na trh a používanie prípravkov na ochranu rastlín a rezíduí pesticídov, udržateľné používanie pesticídov a vykonávanie úradných kontrol v tejto oblasti.
                  
               
                     
                        Postup v nadväznosti na odporúčania auditu
                     
                     
                        
                           (v rámci sektora a všeobecný)
                        
                     
                  
                  
                     Overiť, a to aj prostredníctvom auditov a overovania na mieste, či Island a Nórsko prijali primerané následné opatrenia na nápravu akýchkoľvek špecifických alebo systematických nedostatkov zistených pri kontrolách úradu.
                  
               
                     
                        Súlad hraničných kontrolných staníc
                     
                  
                  
                     Overiť, či miesta, ktoré Island alebo Nórsko navrhli určiť za hraničné kontrolné stanice, spĺňajú minimálne požiadavky na hraničné kontrolné stanice vrátane inšpekčných stredísk stanovené v uplatniteľných právnych predpisoch EHP pred určením takýchto miest.